

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

Nr. 52033/11.09.2024

PROIECT

**HOTĂRÂREA NR.............................**

**privind vânzarea către** **Bențe Ladislau a locuinței situată în municipiul Satu Mare, Bd. Cloşca nr. 72-74, bl. B, ap.35**

Consiliul Local al Municipiului Satu Mare,

Având în vedere cererea depusă de către Dl Bențe Ladislau, înregistrată la Primăria Municipiului Satu Mare cu nr. 2677/13.01.2023, prin care solicită aprobarea evaluării și vânzarea apartamentului deținut cu contract de închiriere, situat în municipiul Satu Mare, Bd. Cloșca nr. 72-74, bl. B, ap. 35 cu respectarea prevederilor Legii nr. 85/1992 și ale Decretului Lege nr. 61/1990 la prețul de vânzare, calculat conform prevederilor art. I din Legea nr. 244/2011, fără a fi luate în calcul investițiile efectuate de către acesta în imobil și contractul de închiriere nr. 7974-40 din 06.02.2023,

Analizând proiectul de hotărâre înregistrat sub nr. \_\_\_\_\_\_\_/\_\_\_\_\_\_\_\_, referatul de aprobare al inițiatorului înregistrat sub nr. 52024/11.09.2024, raportul de specialitate comun al Serviciului Patrimoniu Concesionări Închirieri și al directorului executiv al Direcției Economice înregistrat sub nr. 52025/11.09.2024, raportul de specialitate al Serviciului Juridic înregistrat sub nr. 52965/16.09.2024, raportul de evaluare întocmit de către evaluator Koncret SRL și avizele comisiilor de specialitate ale Consiliului Local Satu Mare,

Luând în considerare prevederile art. I din Legea nr. 244/05.12.2011 pentru modificarea art. 16 din Legea nr. 85/1992 privind vânzarea de locuințe și spații cu altă destinație construite din fondurile statului și din fondurile unităților economice sau bugetare de stat precum și ale art. 5 din Decretul Lege nr. 61/07.02.1990 privind vânzarea de locuințe construite din fondurile statului, către populație, republicată, cu modificările şi completările ulterioare,

Ținând seama de prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul prevederilor art. 129 alin. (2) lit. c) coroborat cu alin. (6) lit. b), ale art. 139 alin. (2) și ale art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

Adoptă prezenta:

**H O T Ă R Â R E:**

Art.1. Se însușește raportul de evaluare întocmit de S.C. Koncret S.R.L. care constituie Anexa și face parte integrantă din prezenta hotărâre.

Art.2. Se aprobă vânzarea către Bențe Ladislau a locuinței situată în municipiul Satu Mare, Bd. Cloşca nr. 72-74, bl. B, ap.35, la prețul de vânzare calculat în conformitate cu dispozițiile art. I din Legea nr. 244/05.12.2011 pentru modificarea art. 16 din Legea nr. 85/1992 privind vânzarea de locuințe și spații cu altă destinație construite din fondurile statului și din fondurile unităților economice sau bugetare de stat.

Art.3. (1) Prețul de vânzare al locuinței identificate la art.2, este de 95.085 lei, conform raportului de evaluare întocmit de S.C. Koncret S.R.L. Vânzarea locuinței se va face cu plata prețului integral.

(2) Toate cheltuielile ocazionate cu vânzarea locuinței vor fi suportate de cumpărător.

Art.4. Cu ducerea la îndeplinire a prezentei hotărâri se încredințează Viceprimarul Municipiului Satu Mare desemnat prin Dispoziția Primarului de a semna acte în formă autentică, inițiatorul proiectului de hotărâre și Serviciul Patrimoniu Concesionări Închirieri din cadrul Aparatului de specialitate al Primarului Municipiului Satu Mare.

Art.5. Prezenta hotărâre se comunică prin intermediul Secretarului general al municipiului Satu Mare, în termenul prevăzut de lege, Primarului Municipiului Satu Mare, Viceprimarului Municipiului Satu Mare, Instituţiei Prefectului - Judeţul Satu Mare, Dlui Bențe Ladislau şi Serviciului Patrimoniu, Concesionări, Închirieri.

**INIŢIATOR PROIECT**

**Viceprimar**

**Tămășan -Ilieș Cristina**

**Avizat**

**Secretar general**

**Mihaela Maria Racolța**

Red/Tehn

Munich Diana/2 ex.